Arven efter Hanne Mortensen på 1,58 millioner kroner skal på ny fordeles.

Arven efter Hanne Mortensen fordeles igen. Det var ellers besluttet, at arven på 1,58 millioner kroner skulle bruges på en scene på skansen i Hals, men det har for mange naboklager til projektet sat en stopper for. Hals Samråd foreslår i stedet, at arven bruges på Hals Søsportscenter og Børnenes Jord. Hals Søsportscenter bliver et fælleshus og opholdssted for søspejdere og Kajak- og roklubben på jollehavnen i Hals, mens Børnenes Jord bliver et rekreativt område. Hals Samråd har foreslået, at en million kroner går til søsportscenteret, mens de resterende 580.000 kroner går til Børnenes Jord. På onsdag skal forslaget om fordelingen behandles i Udvalget for Sundhed og Bæredygtig Udvikling.